राॅबर्ट मैक'काॅल (डेंजेल वाशिंगटन) एक सेवानिवृत्त ब्लैक ऑपरेशन ऑपरेटिव है जो अब बोस्टन के मैसाचुसेट्स नामक इलाके ही होम मार्ट हार्डवेयर स्टोर पर काम करता है, जहाँ के उसके सहकर्मियों में उसकी कईयों के साथ अच्छी दोस्ती हो जाती है, और नए प्रशिक्षु सुरक्षा गार्ड रैल्फी को योग्यता परीक्षा में पास कराने के लिए सहायता करता है। मैक'काॅल ने हाल में गुजरे अपनी मरहूम बीवी से वायदा किया था कि वह अपनी पुरानी जिंदगी छोड़ देगा। अनिद्रा की शिकायत की वजह से, मैक'काॅल अपना ज्यादातर वक्त चौबीसों घंटे खुले रहनेवाले कैफो में किताब पढ़ते हुए गुजारता, जहाँ उसकी दोस्ती एलिना (ग्रैस माॅरेत्ज़) नामक, रूसी माफिया की एक किशोर वेश्या से होती है, जहाँ वह राॅबर्ट से उसकी किताब, द ऑल्ड मैन एंड द सी के दार्शनिक व्याख्याओं को सुन खुश रहती। एक रात उसके अस्पताल में भर्ती होने की खबर मिलती है जब उसका दलाल, स्लावी (डेविड म्युनिर) उसकी बेरहमी से पिटाई कर देता है। मैक'काॅल उस रूसी सरगना मालिक के रेस्तराँ में दाखिल होता है और एलिना की आजादी के बदले में स्लैवी को $9,800 डाॅलर की कीमत देता है, लेकिन स्लैवी बड़ी बेहुदगी से इंकारते हुए, मैक'काॅल की मांग खारिज कर उसे बुढ़ा और नामर्द कहता है। अपने प्रस्ताव की नाकामी पर, मैक'काॅल उस कमरे को गौर करते, इसे 16 सेकेंडों में पूरा साफ करने का आकलन निकालता है। इसके फौरन बाद वह स्लावी और उसके चारों आदमियों को बेहद कुशलता से आमने-सामने की लड़ाई से निपटा देता है। और ज्यों ही उसे बेचैनी लगी, मैक'काॅल को महसूस हूआ 19 सेकेंड में अपना टास्क पूरा कर लिया है और तब मरते हुए स्लावी पर फटकारते हुए कहता कि अगर उसने पैसों से इंकार किया होता तो भी वह मारा जाता।

रशियन माफिया बाॅस व्लादमिर पुश्किन
(व्लादमिर कुलिच) अने एक एन्फाॅर्सर टेडी रेनसेन (मार्टन सोकैस) को बोस्टन जाने और एक दोषी को मारने कहता है। इसी दौरान, राल्फ की बतौर होम मार्ट वाली सुरक्षा गार्ड की नौकरी की अर्जी निकाली जाती है जिस माँ की फैमिली रेस्तराँ में मदद करता था, उसे कुछ भ्रष्ट पुलिसवालों ने जबरन वसूली ना देने पर आग लगा दी। मैक'काॅल उन बेईमान पुलिसकर्मियों से मिलता है और उन दोनों की पिटाई करता है। फिर उन दोनों को जबरन वसूली किए गए पैसों को लौटाने को यह कहकर धमकाता है, ऐसा नहीं करने पर वह जनता में उनके काले कारनामों के विडियो प्रसारित कर देगा जिनमें उन्होंने रैल्फ की माँ से जबरन प्रोटेक्शन मनी की वसूली की। रैल्फी होम मार्ट को लौटता है, जहाँ टेस्ट पास करने बाद उसे स्टोर में सिक्युरिटी गार्ड का काम मिल जाता है।

टेडी को पता चल जाता है कि मैक'काॅल ही जिम्मेदार है, वह मैक'काॅल के इस हुनर को देख अचंभित हो जाता है। मैक'काॅल इसी तरह चालाकी से गुनाहगारों का पीछा करता और बहुत चौकस होकर काम को अंजाम देता रहा। मैक'काॅल अपने पुराने दोस्तों; जिनमें से एक शादीशुदा दंपति और सेवानिवृत्त सीआईए ऑपरेटिव सुसैन (मेलिसा लियो) और ब्रायन प्लुमेर (बिल पुलमैन) से मुलाकात के लिए वर्जिनिया जाता है, जोकि खुफिया तौर पर पुशकिन की गतिविधियों पता लगाने में वे मदद कर सकते हैं। यहां टेडी के असल नाम निकोलाई इचहेंको होने का खुलासा होता है, जोकि कभी एक्स-स्पेट्सनैज़ हुआ करता था और जिसकी एक गुप्त पुलिसकर्मियों की विंग है; सुसैन उसका वर्णन "सनकी के मुट्ठी में चाभी" जैसी बात कहती है। ब्रायन यह बात राॅबर्ट को बताता है उसके जनाजे की बढ़िया तैयारी की और उसका बोझ हटाया, वह यह बात राॅबर्ट को बताता है उसके जनाजे की बावजूद कोई हैरानी की बात नहीं, कि वह बच गया। मैक'काॅल के जाते ही, सुसैन यह बात ब्रायन को कहती है कि मैक'काॅल वाकई मदद की उम्मीद से नहीं, बल्कि इजाजत लेने को आया था।

मैक'काॅल तब फ्रैंक मास्टर (डेविड हार्बर) नामक भ्रष्ट पुलिस वाले जोकि पुश्किन के पैरोल पर काम करता है, उसे धर दबोचने के लिए, उसी के कार में फंसा देता और कार की एक्जाॅहस्ट पाइप को बंदकर दम घोंटते हूए उसे सहयोग देने की जबरदस्ती करता है। फ्रैंक ढीला पड़ जाता है और मैक'काॅल उसकी मदद से पुशकिन के एकमात्र काले धंधों के स्थानीय ठिकानों पर छापामारी कर तबाह कर डालता है। मैक'काॅल इसके बाद निकोलाई से डिनर पर मिलता है, यह कसम देकर की कि वह पुश्किन के कारोबार को बर्बाद कर देगा। जब मैक'काॅल तस्करी के सामानों से भरे पुश्किन के जहाज को उड़ा डालता है, पुश्किन गुस्से में निकोलाई से मैक'काॅल को मार डालने का हुक्म देता है, यह कहकर कि जब तक सब निपट ना जाए, वह अपने घर माॅस्को नहीं जाने वाला।

निकोलाई एवं उसके आदमी होम मार्ट पहुँचते हैं और रैल्फी समेत मैक'काॅल के साथ काम करने वाले अन्य सहकर्मियों साथ बंधक बनाकर, उन्हें जान लेने की धमकियाँ देते हैं यदि मैक'काॅल ने खुद को हवाले नहीं किया तो। मैक'काॅल स्टोर में दाखिल होता है और इसके साथ ही बत्तियाँ बुझा दी जाती हैं, और रैल्फी को दूसरे बंधकों को महफूज जगह ले जाने को कहता है। मैक'काॅल उन्हें वहां स्टोर पर छुपाकर लगाए बूबी ट्रैप के जरीए एक के एक निकोलाई के गुंडों को मार डालता है। आखिर में मैक'काॅल और निकोलाई के ही कुछ एक आदमी बचते हैं, रैल्फी वापिस स्टोर आकर जख्मी मैक'काॅल को बाहर निकालता है, लेकिन इसमें उसे उसकी टांग में गोली लग जाती है। मैक'काॅल, ब्रेकर बाॅक्स जाकर रैल्फी को अगले 40 सेकेंड में बिजली चालू करने को कहता है, समय की सटीकता के लिए वह अपनी डीजीटल घड़ी भी देता है। मैक'काॅल एक माइक्रोवेव ओवन में ज्वलनशील प्रोपेन और ऑक्सीजन के छोटे कंटेनरों से अटा देता है। ज्यों ही बिजली वापिस आती है, इस भीषण धमाके से टेडी के आखिरी आदमियों को भी मार डालती है। आखिरकार, मैक'काॅल का टेडी से सामना होता है और वह उसे कीलें लगाने की नेल गन से मार देता है।

इसके बाद, मैक'काॅल माॅस्को को रवाना होता है और पुश्किन के घर उसे गुस्सलखानें में नहाते हुए मिलता है तथा वहीं पर बिजली तारों का जाल लगाकर उसकी जान ले लेता है। बाॅस्टोन लौटकर मैक'काॅल, अस्पताल में दुबारा एलिना से मिलता है, जिसके जख्म अब ठीक होने बाद, उसे कानूनी तौर पर नौकरी मिलने साथ उसे वही किताब पढ़ने को मिलती है। इस दुबारा मिले जीने के अवसर के लिए वह उसका शुक्रिया अदा करती है। मैक'काॅल इस प्रेरणा से अपने कौशल से लोगों की मदद जारी रखता है और एक ऑनलाइन इश्तहार को पोस्ट कर, "द इक़्वालाइज़र" नाम से अपनी दूसरी पहचान बताता। जल्द ही उसे किसी और की मदद की दरकार पहुँचती है तथा उसे जवाब देने को राजी होता है।


प्रदर्शन
सारांश
विकास
अन्य प्रादेशिक देशों में